Z Á P I S N I C A
zo zasadnutia Obecného zastupiteľstva v Rakoviciach  
konaného dňa  23. januára 2014 

Prítomní:

Starosta obce    -     Dušan Daloš                         

Poslanci OZ     -     Mgr. Romana Dalošová
        Ján Hevier
		        Anna Magalová
                                Miroslav Masár
		        Ing. Július Šmýkal	
	
Ostatní prítomní:     Ing. Lucie Duračková – obecná kontrolórka     
		         Jarmila Chnápková - zapisovateľka	
		         Mária Dekanová	                    

Program rokovania:

1.	Otvorenie zasadnutia a určenie overovateľov zápisnice
2.	Kontrola uznesení
3.	Verejná schôdza občanov
4.	Kultúrno-spoločenské podujatia v obci
5.	Rôzne 
6.	Záver

R o k o v a n i e :

Bod 1. Otvorenie zasadnutia a určenie overovateľov zápisnice.

Rokovanie obecného zastupiteľstva zahájil starosta obce p. Dušan Daloš. Starosta obce  konštatoval, že na rokovaní sú prítomní všetci poslanci obecného zastupiteľstva, čím je OZ uznášaniaschopné. Ďalej starosta oboznámil prítomných poslancov s programom zasadnutia OZ, ktorý poslanci obdržali na pozvánkach. Za overovateľov zápisnice určil starosta obce poslancov p. Miroslava Masára a Ing. Júliusa Šmýkala. O programe zasadnutia dal starosta hlasovať.

Hlasovanie:
Počet poslancov:                          5
Počet prítomných poslancov:      5 
Počet prítomných poslancov pri hlasovaní:  5
Hlasovanie:   za  :          5         
                      proti:        0
                      zdržal sa:  0

U z n e s e n i e   č.  1/2014
Obecné zastupiteľstvo v Rakoviciach
o d p o r ú č a
rokovať na zasadnutí OZ podľa programu uvedeného na pozvánkach. 

Bod 2. Kontrola uznesení.

Kontrolu uznesení z predchádzajúceho zasadnutia OZ previedol starosta obce p. Dušan Daloš. Konštatoval, že uznesenia z predchádzajúceho OZ boli splnené. 
U z n e s e n i e  č.  2/2014
Obecné zastupiteľstvo v Rakoviciach
k o n š t a t u j e,
že uznesenia z predchádzajúceho zasadnutia OZ boli splnené.

Bod 3.  Verejná schôdza občanov
 
Starosta obce p. Dušan Daloš oboznámil poslancov s tým, že každý rok sa rieši otázka zvolania verejnej schôdze občanov. V roku 2013 sa verejná schôdza občanov neuskutočnila, nakoľko sa nenašiel žiadny vhodný termín, poslanci tiež skonštatovali, že na túto schôdzu chodí čím ďalej menej občanov. V roku 2013 sme ani nemali dotazy, či schôdza bude alebo nebude. Poslankyňa Anna Magalová navrhla tento rok zvolať schôdzu, poslanec Miroslav Masár navrhol uskutočňovať schôdzu každé 2 roky. Poslankyňa Magalová navrhla schôdzu zvolať dňa 16.2.2014, t. j. v nedeľu, o 14,00  hodine. Keďže 14.2.2014 je v jedálni Strednej odbornej školy v Rakoviciach Valentínsky ples, navrhla schôdzu uskutočniť v kolkárni, prípadne v základnej škole. Starosta dal o návrhoch schôdze hlasovať.

Hlasovanie:
Počet poslancov:                          5
Počet prítomných poslancov:      5 
Počet prítomných poslancov pri hlasovaní:  5
Hlasovanie:   za  :          5         
                      proti:        0
                      zdržal sa:  0

U z n e s e n i e   č.  3/2014
Obecné zastupiteľstvo v Rakoviciach
s c h v a ľ u j e
uskutočniť verejnú schôdzu občanov dňa 16.2.2014 o 14,00 hodine na kolkárni, alebo v budove základnej školy v Rakoviciach. 

Bod 4.  Kultúrno-spoločenské podujatia v obci

Starosta obce vyzval poslancov, aby sa vyjadrili, či budeme aj tento rok poriadať obecnú zabíjačku. Povedal, že má prísľub na sponzorské získanie jednej ošípanej z Poľnohospodárskeho družstva Borovce.  Poslankyňa Mgr. Dalošová povedala, že ak je takýto prísľub, môžeme obecnú zabíjačku v roku 2014 urobiť, len je potrebné nájsť termín na jej uskutočnenie. Dňa 8.2.2014 sa uskutoční maškarný ples v základnej škole, dňa 14.2.2014 sa uskutoční Valentínsky ples na SOŠ v Rakoviciach a 16.2.2014 bola schválená verejná schôdza občanov. Potom už od 24.2.2014 sú jarné prázdniny. Termín bol navrhnutý na 15. februára 2014, na sobotu. Poslanci s ním súhlasili. Poslanec Miroslav Masár bol poverený na organizačné zabezpečenie všetkého potrebného na uskutočnenie tejto akcie. S podávaním zabíjačkových špecialít sa začne po 13,00 hodine. Zabíjačka sa uskutoční na dvore miestneho pohostinstva. Každá z podávaných zabíjačkových špecialít sa bude predávať v cene 1,- euro. Starosta dal o uskutočnení akcie obecnej zabíjačky hlasovať.

Hlasovanie:
Počet poslancov:          			5 
Počet prítomných poslancov:      		5 
Počet prítomných poslancov pri hlasovaní: 	5
Hlasovanie:   za  :            5
	        proti:            0	           
        zdržal sa:      0

U z n e s e n i e   č.  4/2014
Obecné zastupiteľstvo v Rakoviciach
s c h v a ľ u j e 
uskutočniť dňa 15.2.2014 na dvore miestneho pohostinstva v Rakoviciach obecnú zabíjačku s podávaním zabíjačkových špecialít od 13,00 hodiny.

Bod 5. Rôzne

5.1.
Detský karneval
Starosta obce predniesol prítomným poslancom žiadosť Slovenskej rady Rodičovských združení pri ZŠ Rakovice o príspevok na detský karneval. Poslankyňa Anna Magalová navrhla zakúpiť cenu do tomboly – bicykel v hodnote cca 190,00 eur. Pre deti ale aj pre dospelých je to zaujímavá cena. Ostatní poslanci s jej návrhom súhlasili. Starosta dal o návrhu hlasovať.

Hlasovanie:
Počet poslancov:          5
Počet prítomných poslancov:      5 
Počet prítomných poslancov pri hlasovaní:  5
Hlasovanie:   za  :          5
	          proti:        0	           
         zdržal sa:   0

U z n e s e n i e   č.  5/2014
Obecné zastupiteľstvo v Rakoviciach
s c h v a ľ u j e           
zakúpiť cenu do tomboly v hodnote cca 190,00 €: bicykel na detský karneval, ktorý sa bude konať dňa 08.02.2014, t.j. v sobotu, so začiatkom o 14,00 hodine v budove základnej školy v Rakoviciach.
 
5.2.
Valentínsky ples
Starosta obce predniesol prítomným poslancom žiadosť Strednej odbornej školy v Rakoviciach o sponzorský príspevok na Valentínsky ples do tomboly. Ples sa uskutoční dňa 14.02.2014. Poslanec Ing. Šmýkal navrhol, aby sa zakúpila cena ako minulý rok, kedy sme zakúpili tlačiareň k počítaču v hodnote do 80,00 eur. Či sa podarí v tejto cene zakúpiť cenu bude možno problém. Navrhol teda zvýšiť cenu na cca 90,00 eur. Starosta dal o návrhu hlasovať.  

Hlasovanie:
Počet poslancov:          5
Počet prítomných poslancov:      5 
Počet prítomných poslancov pri hlasovaní:  5
Hlasovanie:   za  :          5
	          proti:        0	           
         zdržal sa:   0

U z n e s e n i e   č.  6/2014
Obecné zastupiteľstvo v Rakoviciach
s c h v a ľ u j e           
zakúpiť cenu do tomboly v hodnote cca 90,00 eur na Valentínsky ples, ktorý sa uskutoční dňa 14.02.2014 v Strednej odbornej škole v Rakoviciach.

5.3.
Akcia 1.1.2014 - ohňostroj
Starosta oboznámil poslancov, že mal veľmi veľa kladných reakcií na ohňostroj, ktorý sme uskutočnili dňa 1.1.2014. Podarilo sa mu získať od sponzorov finančné prostriedky, ktoré tvorili takú čiastku, akú vložila obec zo svojho rozpočtu. Poslanci sa tiež zhodli na tom, že bol „krásny“. Poďakovanie patrí aj miestnym hasičom, ktorí sa každoročne zhostia úlohy odstreľovačov ohňostroja. 

Hlasovanie:
Počet poslancov:          5
Počet prítomných poslancov:      5 
Počet prítomných poslancov pri hlasovaní:  5
Hlasovanie:   za  :          5
	          proti:        0	           
         zdržal sa:   0

U z n e s e n i e   č.  7/2014
Obecné zastupiteľstvo v Rakoviciach
b e r i e   n a   v e d o m i e           
informácie starostu obce ohľadom akcie ohňostroj 2014.
 
5.4.
Ponuka na odpredaj mrazničky
Starosta obce oboznámil poslancov, že pri príležitosti osláv 750-teho výročia obce sme mali požičanú na obecnom úrade staršiu chladničku a mrazničku od pani Márie Luhovej. Mrazničku Samsung-Calex o objeme 130 litrov  ponúkla pani Luhová odpredať obci s tým, že cena za jej odpredaj by bola od 70,00 do 100,00 eur. Starosta povedal, že ak by poslanci schválili jej kúpu, dala by sa do novej hasičskej zbrojnice, kde by ju hasiči mohli využívať. Poslanec Ing. Šmýkal navrhol kúpnu cenu 80,00 eur. Kontrolórka obce Ing. Duračková povedala, že nákup sa musí uskutočniť bezpodmienečne kúpnou zmluvou. Starosta dal o návrhu hlasovať. 

Hlasovanie:
Počet poslancov:          5
Počet prítomných poslancov:      5 
Počet prítomných poslancov pri hlasovaní:  5
Hlasovanie:   za  :          5
	          proti:        0	           
         zdržal sa:   0

U z n e s e n i e   č.  8/2014
Obecné zastupiteľstvo v Rakoviciach
s c h v a ľ u j e           
kúpu mrazničky Samsung – Calex SCV 130 od pani Márie Luhovej, Rakovice č. 49, za cenu 80,00 eur na základe kúpnej zmluvy. 

5.5.
Výstavba multifunkčného ihriska
Starosta obce informoval poslancov, že obdržal 3 cenové ponuky na zabezpečenie vypracovania projektovej dokumentácie na výstavbu multifunkčného ihriska. Firma ENVIROTREND spol. s r.o. Košice ponúkla najnižšiu cenovú ponuku vo výške 2.600,00 eur. Poslanec Ján Hevier navrhol osloviť uvedenú firmu. Starosta obce dal hlasovať o návrhu.  

Hlasovanie:
Počet poslancov:          5
Počet prítomných poslancov:      5 
Počet prítomných poslancov pri hlasovaní:  5
Hlasovanie:   za  :          5
	          proti:        0	           
         zdržal sa:   0

U z n e s e n i e   č.  9/2014
Obecné zastupiteľstvo v Rakoviciach
s c h v a ľ u j e
vypracovanie projektovej dokumentácie na výstavbu multifunkčného ihriska pre Obec Rakovice a zabezpečenie podkladov pre spracovanie žiadosti o poskytnutie dotácie z dotačných zdrojov Slovenskej republiky a Európskej únie firmou ENVIROTREND spol. s r.o. Košice podľa cenovej ponuky zo dňa 22.11.2013 vo výške 2.600,00 eur.

5.6.
Elektrická energia v Dome smútku a na cintoríne
Starosta obce informoval poslancov, že v našom Dome smútku a na cintoríne je spotreba elektrickej energie zapisovaná na elektromere, ktorý je v bývalom areáli SPD Veselé, kde momentálne sídli firma J.M.L.I. s.r.o. Rakovice. Už v minulých rokoch sme uhrádzali faktúru za odber elektrickej energie tejto firme po odpočítaní stavu elektromeru, ktorý máme namontovaný v rozvádzači na budove Dome smútku. V roku 2012 bol odpočet elektromeru vo výške 4366 kW, v roku 2013 vo výške 5700 kW, čo je dosť veľký nárast. Celý areál družstva je osvetlený cez naše verejné osvetlenie, čo sa zohľadnilo pri výpočte spotreby elektrickej energie (odpočítala sa spotreba elektrickej energie podľa počtu svetiel). Tento väčší odber elektrickej energie môže byť spôsobený aj odberom elektrickej energie firmami, ktoré chodia na miestny cintorín občanom murovať pomníky na hrobové miesta. Bude potrebné, aby sa zaviedol nejaký poplatok, prípadne kamenárstva budú musieť za odber elektrickej energie na cintoríne platiť. Poslanci odporučili starostovi obce, aby sa kontroloval stav elektromeru na cintoríne a pouvažovalo sa nad nejakým riešením na odplatný odber elektrickej energie na cintoríne firmami, ktoré prevádzajú stavebné práce na hroboch a pri tom odoberajú elektrickú energiu z tejto siete. Starosta dal o návrhu hlasovať.

Hlasovanie:
Počet poslancov:          5
Počet prítomných poslancov:      5 
Počet prítomných poslancov pri hlasovaní:  5
Hlasovanie:   za  :          5
	          proti:        0	           
         zdržal sa:   0

U z n e s e n i e   č.  10/2014
Obecné zastupiteľstvo v Rakoviciach
o d p o r ú č a   s t a r o s t o v i   obce 
kontrolovať stav elektromeru na cintoríne v Rakoviciach, prípadne zabezpečiť odplatný odber elektrickej energie pri stavebných prácach na cintoríne v Rakoviciach.
5.7.
Projekt Obec 2014
Starosta obce informoval prítomných poslancov, že ho oslovila firma SIMS – slovenská informačná a marketingová spoločnosť s ponukou zapojenia sa našej obce od celonárodného projektu na rozvoj obcí a miest. Počas celého roka by firma aktualizovala, dopĺňala a zverejňovala nami zaslané nehnuteľnosti na predaj či prenájom a informácie na propagáciu podnikateľov. Ďalej pomôžu pri pláne hospodárskeho a sociálneho rozvoja, vypracujú štatistické a demografické údaje o obci. Túto službu ponúkajú za jednorazový aktivačný poplatok vo výške 99,00 eur + DPH. Poslankyňa Magalová navrhla neprijať ponuku firmy SIMS pre Projekt Obec 2014. Starosta dal o návrhu poslankyne hlasovať.
  
Hlasovanie:
Počet poslancov:          5
Počet prítomných poslancov:      5 
Počet prítomných poslancov pri hlasovaní:  5
Hlasovanie:   za  :          5
	          proti:        0	           
         zdržal sa:   0

U z n e s e n i e   č.  11/2014
Obecné zastupiteľstvo v Rakoviciach
s c h v a ľ u j e 
neprijatie ponuky na zapojenie sa do Projektu Obec 2014 od firmy Slovenská informačná a marketingová spoločnosť, a.s., Nová Bošáca.

5.8.
Úradné hodiny na Obecnom úrade v Rakoviciach
Starosta obce informoval poslancov, že z dôvodu enormného nárastu administratívy, náročnosti pri jednotlivých úkonoch pri rôznorodej evidencií všeobecne na obecných úradoch, sa rozhodol upraviť úradné hodiny pre verejnosť na obecnom úrade v Rakoviciach.  Všetky okolité obecné úrady už v takomto režime idú, niektoré majú 1 deň nestránkový, iné majú 2 nestránkové dni. My by sme zatiaľ pristúpili k 1 dňu v týždni, ktorý bude nestránkový, a to v utorok. Zmena sa dotkne aj hodinového začiatku úradných hodín. Pracovníčkam sa neupravuje pracovný čas, majú 37,5 hodinový pracovný čas. Vybavovať stránky budú každý pracovný deň okrem utorka nasledovne: v pondelok a vo štvrtok  v čase 8,00 hod – 12,00 hod.; 13,00 hod – 16,00 hod.  V stredu v čase 8,00 hod – 12,00 hod.;  13,00 – 17,00 hod. a v piatok v čase 8,00 hod. – 12,00 hod. Utorok ako nestránkový sme zvolili aj z dôvodu toho, že obec  je členom Regionálneho vzdelávacieho centra Trnava pri ZMO región Jaslovské Bohunice, a toto RVC poriada aktuálne semináre spravidla v utorok. Týchto seminárov sa zúčastňujú pracovníčky obecných úradov a aj starostovia obcí. Starosta obce dal o návrhu na zmenu úradných hodín na Obecnom úrade v Rakoviciach hlasovať.  

Hlasovanie:
Počet poslancov:          5
Počet prítomných poslancov:      5 
Počet prítomných poslancov pri hlasovaní:  5
Hlasovanie:   za  :          5
	          proti:        0	           
         zdržal sa:   0

U z n e s e n i e   č.  12/2014
Obecné zastupiteľstvo v Rakoviciach
s c h v a ľ u j e 
zmenu úradných hodín na Obecnom úrade v Rakoviciach od 1.2.2014:

Pondelok:   8:00 – 12:00 ;     13:00 – 16:00 
Utorok:                nestránkový deň 
Streda:        8:00 – 12:00 ;     13:00 – 17:00 
Štvrtok:       8:00 – 12:00 ;     13:00 – 16:00 
Piatok:        8:00 – 12:00                           

Nakoľko neboli vznesené žiadne iné pripomienky ani dotazy,  starosta obce p. Dušan Daloš program rokovania ukončil a poďakoval prítomným za účasť.  

Overovatelia zápisnice:      Miroslav Masár                          .............................................

                                           Ing. Július Šmýkal                      ..............................................

Zápisnicu zapísala:            Jarmila Chnápková                     .............................................

                                                  Dušan   D a l o š
                                                  starosta obce